其国乎。’使乐毅愚人也，则可乐，毅少知事君，则浚不得为无罪矣。」（《历代名贤确论·卷五十七》）萧常：「濬逞憾于舒燮，岱滥刑于士民，鲂谲诈以成功，牧矫激以取名，固不足道。然濬切齿奸人，岱倾心益友，而赞不以疾发而志于勋业，亦可尚也。」（《续后汉书》）郝经：「潘濬方严疾恶，义形于色，梗梗有大节，有吴之栋石也。」（《续后汉书》）胡三省：「郝普、麋芳、傅士仁之在吴，未有所闻也，而潘濬所以自见者，与陆逊、诸葛瑾班，识者当于此而观人。」（《资治通鉴·卷第六十八·汉纪六十》）